SHBA: Industria hekurudhore dhe tregtia me Kinën
Një ndër mbështetësit më të mëdhenj të tregtisë ndërkombëtare në SHBA është sektori i hekurudhave.
Muaji mars rezultoi zhgënjyes për amerikanët që kërkojnë punë. Departamenti i Punës raportoi se sektori privat shtoi vetëm 98 mijë vende të reja pune gjatë muajit të kaluar. Kjo është një rënie e ndjeshme krahasuar me muajin shkurt, kur punëdhënësit krijuan 235 mijë vende të reja pune. Por, një sektor i industrisë po e hedh vështrimin përtej shifrave dhe përtej oqeanit ndërsa Presidenti Trump takohej për herë të parë me Presidentin kinez për të biseduar mbi tregtinë. Ndërsa diskutoheshin aspekte të rëndësishme të marrëdhënies ndërmjet dy ekonomive më të mëdha të botës, industria e transportit hekurudhor të mallrave është e fokusuar tek planet afatgjata. Nga zyra e tij e katit të dhjetë, praj nga duken shinat, presidenti i Shoqatës Amerikane të Hekurudhave, Ed Hamberger, ka vështruar se si Amerika ka Zoti Hamberger thotë se sistem vendas hekurudhor është pjesë integrale e tregtisë ndërkombëtare, që përbën 35% të të ardhurave vjetore. 42% e vagonëve janë drejtpërsëdrejti të lidhur me tregtinë dhe zhvendosin 329 milionë tonë mallra amerikane që shkojnë drejt tregjeve ndërkombëtare. Trenat gjithashtu transportojnë 170 milionë tonë mallra importi. Është një biznes që shtrihet nga një breg i Amerikës në tjetrin, dhe që punëson rreth 200 mijë punonjës, një tjetër arsye pse takimi ndërmjet Presidentit Trump dhe udhëheqësit kinez Xi Jin Ping është i rëndësishëm. Zoti Hamberger pranon se pati ankth gjatë retorikës kundër tregtisë të periudhës së fushatës. Ai paralajmëron kundër lëvizjeve të papritura për rinegocim marrëveshjesh ekzistuese siç është NAFTA. Ndërsa përsa i përket Kinës, zoti Hamberger thotë se është e qartë që të dy vendet ja kanë nevojën njëri-tjetrit. Kina është tashmë eksportuesja më e madhe në botë dhe SHBA-ja është klienti i saj kryesor.